Bergan er den første kvinne som mottar denne utmerkelsen. Overrekkelsen skjedde under et godt besøkt festmøte i regi av Den Indre Sjømannmisjon , om bord i Betelskipet M/S « Elieser 6 », som lå til kai i Bodø.

LES: Skeptisk til lov om kjønnsendring

Daglig leder i FBB , Boe Johannes Hermansen , overrakte prisen, og sa at den er en takk og anerkjennelse til Anne-Marie Bergan for sterk og tydelig bekjennelse, i skrift og tale.

Uredd

Han trakk frem hennes kamp mot homoflagg i lokale kirker i Lofoten, mot innføring av ekteskapslov for samkjønnede i samfunnet og vigselsordning for samkjønnede i Den norske kirke .

– Du er en uredd forsvarer av Guds ord, fordi du har en kjærlighet til Ordet. Du har sett at et ja til Bibelen , må innebære et nei til det som bryter med dette ordet.

– Selv om du blir stående alene, gir du ikke opp. Du har både et pågangsmot og en trofasthet som er forbilledlig, sa Hermannsen.

Veiviser

Leder av FBBs lokallag i nord, sokneprest Jon Syver Norbye, fulgte opp med å hedre Bergan som en kristen veiviser.

– Du er et lys, som viser vei, der andre burde ha veiledet, men dessverre har sviktet.

LES OGSÅ: – Bra Anders får sagt det han har å si

Anne-Marie Bergan takket for prisen og de mange gode ord. Hun fortalte fra sitt lange og innholdsrike liv, med et stort engasjement i kirke og misjon, som fortsatt er sterkt til stede.

– Denne prisen er en veldig stor oppmuntring. Alt er av Guds nåde, oppsummerte prisvinneren.

Tidligere mottakere av Bibel- og bekjennelsesprisen er Øivind Benestad , Børre Knudsen , Jon Kvalbein og Thor Henrik With .

* Følg også debatten på våre Facebook-sider .